OzLabs/hebrew-wiki-articles huggingface dataset:
Sports Rabbi

Sports Rabbi (בעברית: ספורטס רבי) הוא אתר אינטרנט, הסכת ובלוג העוסק בסיקור ספורט ישראלי, בדגש על כדורסל ישראלי וכדורגל ישראלי.

זהו האתר היחידי, אשר מסקר ספורט ישראלי באופן תדיר בשפה האנגלית. לאתר ישנה גם גרסה מקבילה בשפה העברית.

בנוסף, האתר עוקב ומעדכן אחר ספורטאים יהודים ברחבי העולם.

==היסטוריה==
האתר הוקם בידי ג'וש הליקמן - יהודי קנדי שעסק בעברו בתיירות בינלאומית, ועלה לישראל בשנת 2004.<ref></ref>

בתחילה, הליקמן הפעיל את האתר כבלוג אשר כתבותיו היו מתורגמות לאנגלית ממדורי ספורט בעיתונים.

עם השנים האתר השתדרג וכולל כעת תכנים בלעדיים בשפה האנגלית, כולל ראיונות ודיווחים בזמן אמת מהמגרשים.
==מדורים ותכנים באתר==
נכון לשנת 2021, קיימים באתרים באנגלית ובעברית המדורים הקבועים באים:
*HolyLand Hoops - מדור שעוקב אחר כדורסל ישראלי: ליגת העל בכדורסל, נבחרת ישראל בכדורסל, תחרויות כדורסל באירופה בהשתתפות קבוצות ישראליות, ועוד.
*Football Israel (באתר באנגלית בלבד) - מדור שעוקב אחר כדורגל ישראלי: ליגת העל בכדורגל, נבחרת ישראל בכדורגל, תחרויות כדורגל באירופה בהשתתפות קבוצות ישראליות, ועוד.
*Jews in Sports - מדור שעוקב אחר ספורטאים יהודים ברחבי העולם בענפי ספורט שונים ומגוונים.
*Deni Avdija - מדור שעוקב אחר השתלבותו של שחקן הכדורסל דני אבדיה בליגת הNBA ובקבוצתו הוושינגטון ויזארדס.
*מדורים מתחלפים על נושאים שונים, כדוגמת ספורט אולימפי.
==הסכתים==
ההסכתים באתר הם בנושאים שונים ומגוונים, ולרוב כוללים ראיון אחד או שניים עם דוברי אנגלית.

בין המרואיינים: כדורסלנים וכדורגלנים זרים בליגת העל, ספורטאים יהודים המשחקים מחוץ לישראל או עיתונאי ספורט.
==פרויקטים אחרים==
האתר גם מציע סיורים בישראל בשפה האנגלית, אשר משלבים ספורט בישראל, יהדות וציונות.
==קישורים חיצוניים==
* 

==הערות שוליים==

קטגוריה:אתרי ספורט ישראליים
קטגוריה:פודקאסטים ישראליים
קטגוריה:בלוגים בעברית
קטגוריה:בלוגים באנגלית
קטגוריה:אתרי אינטרנט שהושקו ב-2004
כרכ נוח

כרכ נוח (בערבית: كرك نوح) הוא כפר סמוך לעיירה זחלה במזרח לבנון, בנפת זחלה, במחוז אל-בקאע. התושבים בה הם מוסלמים מתואלים, נוצרים מרונים ומלכיתים. בכפר יש מבנה מקאם המזוהה כ"קבר נח".
==היסטוריה==
הכפר היה לאתר דתי חשוב בימי הביניים, ומשך עולי רגל מכפרי הסביבה. הכפר נודע כאל-כרכ בתקופת השושלת האיובית ושמו הוחלף לכרכ נוח תחת הממלוכים. הוא נודע כמרכז למידה של האסלאם השיעי והמרכז המנהלי של דרום הבקאע. קצין ממלוכי הקים את קרן הוואקף הראשונה לכרכ בשנת 1331. תחת האימפריה העות'מאנית, בסביבות 1538 הוגדל הווקף וחמולת אלוואן מונתה לאחראית לאתר הקדוש במקום. רעידת אדמה גדולה פגעה במינרטים של המסגד בכפר בשנת 1705, אשר נבנו מחדש.

במאה ה-20 הכביש הראשי החוצה את הבקאע נסלל למרגלות הכפר. השטח הבנוי של הכפר גדל והוא נכלל בשטח העיירה זחלה.

==קבר נוח==
על פי המסורת שהוזכרו על ידי אל-מוקדסי וא-דמשקי, קבר נח היה קיים במקום במאה ה-10 ועדיין ניתן לראותו. מצבת הקבר היא באורך של 31.9 מטר, ברוחב של 2.7 מטר וגובה של 0.98 מטר והיא מכוסה בבד לבד ירוק. בתוך חדר שגודלו 3.1 מטר על 2.5 מטר. ליד בניין הקבר ישנו בית תפילה בה נמצאו כמה כתובות מהמאה ה-14. במקום גם חצר עם נישת תפילה. גודלה של המצבה נובע אולי מסיפורי ענקים עתיקים, אך לפי המחקר מדובר בקטע מאמת מים קדומה שהוסבה לשמש כמקום מקודש.

==קישורים חיצוניים==
<div class="mw-content-ltr">
* [http://www.johnsanidopoulos.com/2011/03/tombs-of-noah.html Tomb of Noah (with photos) on the blog of John Sanidopoulos]
</div>
* [https://www.flickr.com/photos/11228123@N03/2831246461/ תמונת של קבר נח באתר Flickr]
==הערות שוליים==

קטגוריה:לבנון: ערים
קטגוריה:בקאע
המרכז לחקר החברה האזרחית והפילנתרופיה בישראל

המרכז לחקר החברה האזרחית והפילנתרופיה בישראל הוא מכון מחקר אקדמי באוניברסיטה העברית בירושלים, אשר הוקם ב-2006 על ידי פרופ׳ הלל שמיד בשיתוף הג'וינט. המכון מהווה חלק מבית הספר לעבודה סוציאלית באוניברסיטה. מטרות המכון הן לחקור את תחומי החברה האזרחית, היזמות החברתית ההתנדבות והפילנתרופיה, וקשריהם עם הממשלה והמגזר העסקי. ראש המכון היא פרופ' מיכל אלמוג בר. משרדי המכון ממוקמים בקמפוס הר הצופים.

הארגון משתף פעולה עם ארגונים רבים, ובהם: מרכז טאוב, אוניברסיטת טקסס באוסטין, שיתופים, המשרד לשוויון חברתי ומשרד הרווחה.

== קישורים חיצוניים ==

* [https://civilsociety.huji.ac.il/home אתר המכון], באתר האוניברסיטה העברית

== הערות שוליים ==

קטגוריה:האוניברסיטה העברית בירושלים: יחידות אקדמיות
קטגוריה:ישראל: רווחה
קטגוריה:מכוני מחקר בישראל
אבי דנן

אבי דנן (נולד ב-21 במרץ 1975) הוא כדורגלן עבר ישראלי, ששיחק בעמדת המגן הימני. אחיו הוא כדורגלן העבר שמעון דנן.

==קריירה==
דנן התחיל את הקריירה שלו במחלקת הנוער של הפועל בית שאן ובגיל 16 הצטרף לקבוצה הבוגרת. דנן, היה שותף לעליה של הקבוצה לליגה הלאומית (אז הליגה הראשונה).

בקיץ , דנן חתם בבני סכנין מהליגה הלאומית. בעונת 2002/2003, סכנין עלתה לליגת העל לראשונה בתולדותיה. ב-18 במאי 2004, דנן הבקיע את השער השוויון בגמר גביע המדינה בניצחון 1-4 נגד הפועל חיפה, בסיומו סכנין זכתה בגביע הראשון בתולדותיה.

בהמשך הקריירה שלו, דנן שיחק בעירוני קריית שמונה, הפועל בני טמרה, הפועל בני ג'דידה, מכבי עירוני ג'ת אל-אהלי, הפועל אסי גלבוע, הפועל עפולה ובדצמבר , דנן חזר להפועל בית שאן, בה שיחק שנה וחצי ולאחר מכן פרש.

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בית שאן: כדורגלנים
קטגוריה:כדורגלני הפועל בית שאן
קטגוריה:כדורגלני בני סכנין
קטגוריה:כדורגלני עירוני קריית שמונה
קטגוריה:כדורגלני מכבי עירוני ג'ת אל-אהלי
קטגוריה:כדורגלני הפועל עפולה
קטגוריה:ישראלים שנולדו ב-1975
תאגיד הרדיו והטלוויזיה של ירדן

תאגיד הרדיו והטלוויזיה של ירדן (בערבית: مؤسسة الإذاعة والتلفزيون الأردني, קיצור באנגלית: JRTV) הוא הגוף המשדר הממלכתי בממלכה ההאשמית של ירדן, אשר הוקם בשנת 1985 כאיחוד בין הטלוויזיה הירדנית לרדיו הירדני.

אף על פי שמספר תחנות מהמזרח התיכון נקלטו ברחבי ירדן, לא היה רדיו עצמאי במדינה עד 1948. הרדיו הירדני כרשת ממלכתית החל לשדר בשנת 1956 וכיום משדר 24 שעות ביממה לכל העולם בשפה הערבית. את שידורי הרדיו הרשמי של ירדן (בערבית) ניתן לקלוט גם בישראל בשלושה מוקדים - בבית שאן ובאזור הכנרת בתדר 95.8 FM, בירושלים בתדר 90 FM ובאילת בתדר 101.5 FM. בנוסף, מופעל שירות רדיו עולמי באנגלית ובצרפתית. גם את שידורי הרדיו הירדני באנגלית ובצרפתית (הנקרא בשם Radio Jordan) ניתן לקלוט גם בישראל בשלושה מוקדים - בבית שאן ובאזור הכנרת בתדר 90.9 FM, בירושלים בתדר 96.3 FM ובאילת בתדר 99.7 FM.

הטלוויזיה הממלכתית של ירדן החלה בשנת 1968, בתחילה בשידור שחור-לבן של שלוש שעות ביום מאולפן אחד. בשנת 1970 הצטרף כחבר מלא באיגוד השידור האירופי. בשנת 1972 הייתה לרשת הטלוויזיה הראשונה באזור אשר הקימה ערוץ שני, אשר התמקד בתכנים זרים כולל חדשות בשפה האנגלית. בשנת 1974 עברה לשדר בצבע מלא בשיטת PAL ושנה לאחר מכן עברה לשדר בממלכה כולה. כעבור שנים מספר שידרה הטלוויזיה גם חדשות בצרפתית ואף מהדורת חדשות בשפה העברית בשידורים שנקלטו בישראל באמצעות אנטנה. מאז הסכם השלום בין ישראל לירדן בשנת 1994 נפסקו שידורי החדשות בעברית בטלוויזיה הירדנית. שני הערוצים של ירדן (הראשון והשני) היו הם הערוצים הזרים היחידים אשר נקלטו בישראל בתקופה בה פעל בה הערוץ הממלכתי היחיד עד להקמת הערוץ השני (הישראלי) המסחרי והקמת מערך שידורי הטלוויזיה בכבלים בתחילת שנות ה-90 של המאה ה-20 ואף שני הערוצים הירדנים זכו לפופולריות אדירה ביותר גם בישראל אפילו יחד עם ערוץ המזרח התיכון. שני הערוצים הירדנים שולבו גם בחבילת הערוצים שחברות הכבלים הציעו.

בתחילת העשור הראשון של המאה ה-21 הסתיימה הפעילות של הערוץ השני הירדני אשר שידר רק באנגלית. במקומו החל לפעול ערוץ הספורט הירדני.

החל מ-1988 מועברים השידורים גם דרך הטלוויזיה בלוויין, כאשר ב-1998 הושק ערוץ שלישי ייעודי ללוויין הפונה לקהל הבינלאומי. הערוץ הלווייני נקרא "אל-אורדונייה" (בערבית: الأردنية). במהלך השנים הערוץ הירדני הייעודי בלוויין התמזג יחד עם הערוץ הירדני הראשון.

== ראו גם ==
* רדיו רמאללה

==קישורים חיצוניים==
* 

קטגוריה:ירדן: תקשורת
קטגוריה:חברות ירדניות
קטגוריה:ערוצי טלוויזיה ערביים
קטגוריה:תחנות רדיו בערבית
ריבאל דהאמשה

ריבאל פהד עדל דהאמשה (בערבית: ريبال فهد عدل الدهامشة; נולד ב-8 ביוני 2002) הוא כדורגלן ערבי-ישראלי, המשחק בעמדת החלוץ בהפועל רעננה. במקביל, דהאמשה משחק בנבחרת פלסטין.

==קריירה==
דהאמשה התחיל את הקריירה שלו בקבוצת הילדים של בית"ר טוברוק. בשנת , הצטרף לקבוצת הנערים של צעירי כפר כנא, במדיה כבש 51 שערים בכל המסגרות. שנה לאחר מכן, הצטרף לקבוצת הנוער של הפועל נוף הגליל. בגיל 18, הצטרף לבית"ר כפר כנא.

בקיץ דהאמשה חתם בהילאל אל-קודס מליגת העל הפלסטינית. בפברואר חזר לליגות הישראליות וחתם בהפועל בני זלפה מליגה א' צפון.

באוגוסט חתם בהפועל רעננה.

בינואר , דהאמשה זומן לראשונה לסגל נבחרת פלסטין. ב-15 בינואר 2020, דהאמשה ערך את הופעת הבכורה שלו בנבחרת, בניצחון 0–2 נגד . דהאמשה, נכלל בסגל הנבחרת לקראת הגביע הערבי בכדורגל 2021.

==קישורים חיצוניים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:חלוצי כדורגל ישראלים
קטגוריה:חלוצי כדורגל פלסטינים
קטגוריה:כפר כנא: כדורגלנים
קטגוריה:כדורגלני מכבי כפר כנא
קטגוריה:כדורגלני הילאל אל-קודס
קטגוריה:כדורגלני הפועל רעננה
קטגוריה:כדורגלני נבחרת פלסטין
קטגוריה:ישראלים שנולדו ב-2002
קטגוריה:פלסטינים שנולדו ב-2002
כף שארקו

כף שארקו או קייפ שארקו (באנגלית: Cape Charcot) היא לשון יבשה סלעית בארץ המלכה מרי, שבאנטארקטיקה.

לשון היבשה ממוקמת בקצה הצפון-מזרחי של חצי האי מלבה, 6 קילומטרים מערבית לאי דייוויד.

חופי לשון היבשה הם מצוקי סלע תלולים ביותר.

== היסטוריה ==
=== גילוי ומיפוי לשון היבשה ===

לשון היבשה התגלתה על ידי משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911–1914, בפיקודו של דאגלס מוסון.

=== מקור השם ===

שמה של לשון היבשה ניתן לה על ידי דאגלס מוסון.

הלשון נקראת על שמו של דוקטור ז'אן-באטיסט שארקו, מדען, וחוקר אנטארקטיקה צרפתי.

== לקריאה נוספת ==


<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA415&lpg=PA415&dq=%22Cape+Charcot%22&source=bl&ots=qcPGupNiA7&hl=en&sa=X&ved=2ahUKEwiJm_On8onvAhVkQUEAHcEWBw44FBDoATAIegQICBAD#v=onepage&q=%22Cape%20Charcot%22&f=false Sailing Directions (planning Guide) and (enroute) for Antarctica], P 415</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA234&lpg=PA234&dq=%22Cape+Charcot%22&source=bl&ots=h8nsD3el3Y&sig=ACfU3U1NJxp3A_sNhdZ35wPdWqMby8s6eA&hl=en&sa=X&ved=2ahUKEwi-2qOhgK7vAhU3wAIHHe44Bm04HhDoATAJegQICBAD#v=onepage&q=%22Cape%20Charcot%22&f=false Sailing Directions for Antarctica: Including the Off-lying Islands South of Latitude 60°], P 234</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA283&lpg=PA283&dq=%22Cape+Charcot%22&source=bl&ots=6UMiJAImaH&hl=en&sa=X&ved=2ahUKEwii3NWj8onvAhWNX8AKHW7tD6A4ChDoATAOegQIBxAD#v=onepage&q=%22Cape%20Charcot%22&f=false Sailing Directions for Antarctica: Includes Islands South of Latitude 60°], P 283</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2644 כף שארקו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=258 כף שארקו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2537&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף שארקו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

שארקו
ריאן דונק

ריאן האנק דונק (בהולנדית: Ryan Henk Donk; נולד ב-30 במרץ 1984) הוא כדורגלן הולנדי-סורינאמי, המשחק בעמדת הבלם והקשר אחורי בקסימפאשה.

==קריירת מועדונים==
דונק התחיל את הקריירה שלו במחלקת הנוער מקומיות ובגיל 21 הצטרף לואלבייק, בה שיחק שנה.

בשנת , דונק חתם באלקמאר, אף על פי שזכה להתעניינות באייאקס, פ.ס.וו. איינדהובן וברצלונה.

ב-31 באוגוסט 2008, דונק חתם בוסט ברומיץ' אלביון לעונה אחת. ב-28 בספטמבר 2008, דונק ערך את הופעת הבכורה שלו בניצחון 0–1 נגד מידלסברו. בסיום העונה, דונק חת בקלאב ברוז' מליגת העל הבלגית.

ביולי , דונק חתם בקסימפאשה מליגת העל הטורקית.

ב-5 בינואר 2016, דונק חתם בגלאטסראיי. ארבעה ימים לאחר מכן, הבקיע את שער הבכורה שלו בקבוצה במשחק הגביע נגד קרשיאקה.

ב-31 באוגוסט 2016, דונק הושאל לריאל בטיס מלה ליגה עד לסיום העונה.

==קריירה בינלאומית==
בצעירותו, דונק שיחק בנבחרת הצעירה של הולנד והשתתף עימה באליפות אירופה בכדורגל עד גיל 21 - 2007.

בשנת , דונק זומן לסגל נבחרת סורינאם, אך לא קיבל אישור להצטרף לנבחרת. שנה לאחר מכן, הביע את רצונו לייצג את טורקיה, אך מעולם לא זומן לסגל הנבחרת.

בנובמבר , דונק זומן בשנית לסגל הרחב של נבחרת סורינאם. ב-24 במרץ 2021, דונק ערך את הופעת הבכורה שלו בנבחרת בניצחון 0–3 נגד , בו גם כבש את שער הבכורה שלו בנבחרת.

==תארים==
; גלאטסראיי
*ליגת העל הטורקית: , 
*הגביע הטורקי: , 
*הסופר קאפ הטורקי: , 

==קישורים חיצוניים==

קטגוריה:כדורגלנים הולנדים
קטגוריה:כדורגלנים סורינאמים
קטגוריה:בלמי כדורגל הולנדים
קטגוריה:קשרי כדורגל הולנדים
קטגוריה:קשרי כדורגל סורינאמים
קטגוריה:כדורגלני ואלבייק
קטגוריה:כדורגלני א.ז. אלקמאר
קטגוריה:כדורגלני וסט ברומיץ' אלביון
קטגוריה:כדורגלני קלאב ברוז'
קטגוריה:כדורגלני קסימפאשה
קטגוריה:כדורגלני גלאטסראיי
קטגוריה:כדורגלני ריאל בטיס
קטגוריה:הולנדים ממוצא סורינאמי
קטגוריה:כדורגלני נבחרת סורינאם
קטגוריה:כדורגלני גביע הזהב 2021
קטגוריה:ספורטאים הולנדים באנגליה
קטגוריה:ספורטאים הולנדים בבלגיה
קטגוריה:ספורטאים הולנדים בטורקיה
קטגוריה:ספורטאים הולנדים בספרד
קטגוריה:ספורטאים סורינאמים באנגליה
קטגוריה:ספורטאים זרים בבלגיה
קטגוריה:ספורטאים זרים בטורקיה
קטגוריה:ספורטאים זרים בספרד
קטגוריה:הולנדים שנולדו ב-1984
קטגוריה:סורינאמים שנולדו ב-1984
פרס גראמי לאלבום הלא קלאסי המעובד הטוב ביותר

פרס גראמי לאלבום המהונדס הטוב ביותר, לא קלאסי, מוענק מאז 1959. בפרס היו מספר שינויים קלים בשמות:
* בשנת 1959, הפרס נודע כפרס שיא לרקורד מהונדס הטוב ביותר - לא קלאסי
* בשנת 1960 הוענק כתרומת ההנדסה הטובה ביותר - אחרת מאשר קלאסית או חידוש
* בין השנים 1961 ל -1962 הוא הוענק כתרומת ההנדסה הטובה ביותר - הקלטה פופולרית
* בשנת 1963 הוענקה כתרומת ההנדסה הטובה ביותר - אחרת מאשר חידוש ואחרת קלאסית
* בשנת 1964 הוענק כהקלטה המהונדסת הטובה ביותר - אחרת מאשר קלאסית
* בשנים 1965–1991 היא חזרה לתואר ההקלטה הטובה ביותר - לא קלאסית
* מאז 1992 הוא הוענק כאלבום המהונדס הטוב ביותר, לא קלאסי

פרס זה מוענק לצד פרס הגראמי לאלבום המהונדס הטוב ביותר, קלאסי. בין השנים 1960 ל-1965 הוענק פרס נוסף עבור ההקלטה המהונדסת הטובה ביותר - אפקטים מיוחדים או רומן חדש.<ref></ref>

== זכיות ומועמדויות ==

== ראו גם==
* פרס גראמי

== קישורים חיצוניים ==
* [http://www.grammy.com/ האתר הרשמי של פרסי הגראמי]

== הערות שוליים ==

*
קטגוריה:ערכים שבהם תבנית אתר רשמי אינה מתאימה להוספה אוטומטית
אלבום לא קלאסי
רוי קרישנה

רוי קרישנה (באנגלית: Roy Krishna; נולד ב-30 באוגוסט 1987) הוא כדורגלן מפיג'י, המשחק בעמדת החלוץ.

==קריירת מועדונים==
קרישנה התחיל את הקריירה שלו במחלקת הנוער של לבאסה המקומית ובשנת , חתם בוויטאקרה יונייטד מניו זילנד. במרץ פ.ס.וו איינדהובן הביעה עניין בשחקן, אך קרישנה דחה את ההצעה עקב קשיי שפה.

בספטמבר , קרישנה חתם באוקלנד סיטי. ב-12 בדצמבר 2013 כבש את בהפסד 1–2 לרג'א קזבלנקה במסגרת גביע העולם למועדונים 2013 והפך לשחקן הפיג'י הראשון שמבקיע בטורניר של פיפ"א.

ב-7 בינואר 2014, קרישנה חתם בוולינגטון פיניקס מליגת העל האוסטרלית עד לסיום העונה. ב-16 במרץ, קרישנה הבקיע את שער הבכורה שלו בקבוצה בתיקו 2-2 נגד מלבורן הארט. ארבעה ימים לאחר מכן, קרישנה חתם לשנתיים נוספות בקבוצה.

ב-18 באפריל 2018, קרישנה נבחר לשחקן העונה בוולינגטון פיניקס והשער שכבש נגד בריזביין רואר נבחר לשער העונה של הקבוצה.

ב-2 בדצמבר 2018, קרישנה כבש את שערו ה-34 בקבוצה והפך למלך שערי הקבוצה בליגה בכל הזמנים. ב-19 בינואר 2019, קרישנה הפך לכדורגלן הראשון בליגה האוסטרלית שכובש שלושער משחק אחרי משחק.

ב-18 ביוני 2019, קרישנה חתם באתלטיקו קולקטה מהסופר ליג ההודית. את העונה הראשונה בקבוצה, קרישנה סיים עם 6 בישולים ו-15 שערים, אשר סייעו לו לסיים כמלך שערי הליגה ביחד עם נריוס ואלסקיס וברתולומיאו אוגבצ'ה. בעונת , קרישנה זכה עם הקבוצה באליפות הליגה.

בסיום העונה, התאחדה עם מוהון בגאן לקבוצת אתלטיקו מוהון בגאן, וקרישנה האריך את חוזהו במועדון לעונה נוספת ומונה לסגן הקפטן. קרישנה, חתום על השער הראשון של הקבוצה המאוחדת בניצחון 0-1 נגד קרלה בלסטרס.

==קריירה בינלאומית==
ב-25 באוגוסט 2007, קרישנה ערך את הופעת הבכורה שלו בנבחרת פיג'י, בניצחון 0-16 נגד , בו כבש שלושער.

קרישנה השתתף עם הנבחרת באולימפיאדת ריו דה ז'ניירו (2016), והיה חתום על השער היחיד והראשון בהיסטוריה של פיג'י במשחקים האולימפיים נגד .

==חיים אישיים==
קרישנה הוא בעל שורשים הודים. בנוסף, הוא מחזיק באזרחות ניו זילנדית.

ביולי 2018, התחתן עם הדוגמנית ואשת העסקים נאזיה עלי.

==תארים==
; ויטקארה יונייטד
*ליגת העל הניו זילנדית: , , , , 
*ליגת האלופות האוקיאנית: 

; אוקלנד סיטי
*הסופר קאפ הניו זילנדית: 

; אתלטיקו קולקטה
*הסופר ליג ההודי: 

; אישיים
*כדורגלן השנה בליגת העל הניו זילנדית: 
*מלך שערי אליפות אוקיאניה בכדורגל עד גיל 20: (8 שערים)
*מלך שערי ליגת העל הניו זילנדית: (12 שערים)
*כדורגלן השנה של וולינגטון פיניקס: 
*שער השנה של וולינגטון פיניקס: (נגד בריזביין רואר - 28 באוקטובר 2017)
*כדורלגן השנה בוולינגטון פיניקס: 
*כדורגלן החודש בליגת העל האוסטרלית: ינואר 
*מלך שערי ליגת העל האוסטרלית: (18 שערים)
*כדורגלן השנה בסופר ליג ההודית: נובמבר 
*מלך שערי הסופר ליג ההודית: (15 שערים)
*נבחרת העשור של IFFHS: –

==קישורים חיצוניים==

קטגוריה:כדורגלנים פיג'ים
קטגוריה:חלוצי כדורגל פיג'ים
קטגוריה:כדורגלני וולינגטון פיניקס
קטגוריה:כדורגלני אתלטיקו קולקטה
קטגוריה:כדורגלני בנגלור
קטגוריה:כדורגלני אודישה
קטגוריה:כדורגלני גביע אוקיאניה לאומות 2016
קטגוריה:כדורגלנים פיג'ים באולימפיאדת ריו דה ז'ניירו (2016)
קטגוריה:כדורגלני גביע אוקיאניה לאומות 2024
קטגוריה:ילידי 1987
פילון (משורר)

פילון (ביוונית: Φίλων; 225–158 לפנה"ס לערך) היה משורר וסופר יהודי הלניסטי. ידוע כי הוא חיבר שיר אפי בהקסמטרים ביוונית על ההיסטוריה של ירושלים.

פילון היה יליד ירושלים. אלכסנדר פוליהיסטור ציטט במחצית הראשונה של המאה ה-1 לפנה"ס כמה בתים של שירו, והוא המקור של הקטעים המצוטטים בספרו של אוסביוס מקיסריה, "הכנה לבשורה".

פילון המשורר הוא כנראה אותו פילון שנזכר על ידי יוסף בן מתתיהו בחיבורו "נגד אפיון", ועל ידי קלמנס מאלכסנדריה בחיבורו "סטרומטה".

יוסף בן מתתיהו מכנה אותו "פילון הזקן" (Φίλων ὁ πρεσβύτερος), ככל הנראה כדי להבדילו מפילון אחר, שהיה צעיר ממנו בגיל, אולי הפילוסוף היהודי פילון האלכסנדרוני, שחי במחצית הראשונה של המאה ה-1 לספירה. עם זאת, יוסף חושב אותו לסופר לא יהודי וייתכן שאכן מדובר בסופר פגני בשם זה ולא במשורר היהודי.

==הערות שוליים==

קטגוריה:יהודי תקופת בית שני
קטגוריה:משוררים יהודים
קטגוריה:מחברים כותבי יוונית
קטגוריה:יהודי המאה השנייה לפנה"ס
פרשת ג'ייקוב בארנט

"איזק קאזובון", מאת אמן לא ידוע
פרשת ג'ייקוב בארנט התרחשה בשנת 1612 כאשר ג'ייקוב בארנט, מורה יהודי, נעצר ונכלא על ידי פקידי אוניברסיטת אוקספורד בגין שינוי דעתו לגבי הטבילה לנצרות.

== רקע ==
במהלך ימי הביניים ועד לשנות ה-50 של המאה ה-20, דרשה אוניברסיטת אוקספורד מכל הסטודנטים וצוות הפקולטה להיות נוצרים. בעקבות הרפורמציה האנגלית, הם נדרשו להיות חברים בכנסייה האנגליקנית. בנוסף, האיסור של אדוארד הראשון על יהודים החיים באנגליה נותר בתוקף עד שקרומוול ביטל אותו. עם זאת, כמה מורים אורחים יהודים לעברית לימדו סטודנטים באוניברסיטה באופן פרטי, או עבדו בספריית בודליאן על כתבי יד עבריים.

בשנת 1609, המלומד ההוגנוטי הצרפתי איזק קזובון הזמין את יעקב ברנט, יהודי איטלקי, לביתו בדורי ליין, לונדון. במהלך שהותם יחד דנו בטקסטים יהודיים בנושאים שונים, וברנט הוכיח בפני קאזובון כי ישו נקבר בנוהג קבורה יהודי סטנדרטי ולא (כפי שטען הקרדינל ברוניו) בשיטה חדשה שהפכה לשיטת הקבורה הקתולית. לאחר מכן העסיק קאזובון את ברנט כמזכירו, ובשנת 1610 הגיעו שניהם לאוקספורד.

== אוקספורד ==
התכונות האישיות של ברנט, כמו גם ההשכלה שלו, הביאו לכך שהיה אהוב ומכובד על ידי חוקרים באוניברסיטה. בהיותו באוקספורד, החליט להיטבל כנוצרי, וסיפר לקאזובון על החלטתו; קאסובון אמר לסגן הקנצלר, שבדומה לשאר חברי האוניברסיטה מרוצה מהחלטת ברנט. נערכו הכנות להטבלת ברנט בטקס דתי מפואר בכנסיית אוניברסיטת סנט מרי הבתולה.
דלת תא בכלא בוקארדו
ברנט, לא השתתף בטקס, לאחר שהחליט שלא להמיר את דתו. עזב את אוקספורד ברגל. על פי אנתוני ווד האנטיקוואר של אוקספורד במאה ה-17, ארתור לייק, סוהר ניו קולג' באוקספורד, שלח מרדף רגלי ורכוב אחרי בארנט; לייק היה אחד ה"רופאים המלומדים" של האוניברסיטה שלדבריו ווד הולך שולל בגלל ה"טריקים" של ברנט. בארנט נתפס והוחזר לאוקספורד, שם סירב להיטבל. לאחר מכן נעצר בתנאים לא נוחים של בכלא בוקארדו. בינתיים, ויליאם טוויס, שהיה אמור להטיף באותו יום, שינה את דרשתו כדי להתייחס לשינוי ליבו של ברנט, והדגים (על פי ווד) "שיפוטו הצדיק של אלוהים על אותו עם ועם סוטה, שיש לו חוש נחרץ. ניתן לחוש אפילו עד עצם היום הזה."

== אחרית דבר ==
קאזובון נחרד מהטיפול בברנט ורואה בכך "הפרה של האתיקה הנוצרית". מאוחר יותר אמר כי הוא לא חושב ששינוי דעתו בנושא דת כזה הוא עניין פלילי. הוא פנה בשם ברנט למלך ג'יימס הראשון, שהוציא צו לשחרורו. כמה חודשים לאחר מעצרו הוא הועלה על ספינה לצרפת והוגלה. מאוחר יותר, בארנט היה יועץ בבית המשפט הצרפתי בענייני יהודים.

==קישורים חיצוניים==
* 

קטגוריה:טבילה לנצרות
קטגוריה:המרת דת
קטגוריה:אוניברסיטת אוקספורד
קטגוריה:הממלכה המאוחדת: אנטישמיות
קטגוריה:1612
יחסי טאיוואן–יוון

יחסי טאיוואן–יוון הם יחסי החוץ בין טאיוואן ויוון.

== סקירה כללית ==
ב-30 בספטמבר 1929 כוננה יוון יחסים דיפלומטיים עם הרפובליקה הסינית. השגרירות של הרפובליקה של סין ב הוקמה באתונה. ב-19 בנובמבר 1947 שודרגו היחסים הדיפלומטיים בין המדינות. בשנת 1949, לאחר עזיבת ממשלת רפובליקת סין לטאיוואן, המשיכו שתי המדינות לקיים יחסים דיפלומטיים.ב-22 במרץ 1957 קיבל הנשיא צ'יאנג קאי שק את מסדר המושיע מפבלוס, מלך יוון. ב-5 ביוני 1972 נותקו היחסים הדיפלומטיים עם הרפובליקה הסינית, וב-8 ביוני נסגרה השגרירות.

== נציגויות דיפלומטיות ==
ב-6 בינואר 1973 הקימה הרפובליקה הסינית את מרכז הקניות של המזרח הרחוק באתונה. ב-28 בדצמבר 1990 שינתה את שמה לשירות התרבות והכלכלה של טייפה ביוון. ב-11 באפריל 2003 שונה שמה למשרד הנציגות של טייפה ביוון. זו הנציגות היחידה של המדינה בבלקן. ליוון אין נציגות ברפובליקה הסינית. בינואר 1979, נציגות יוונית של כבוד לקידום סחר חוץ נוסדה בטאיפיי.

== חובת ויזה ==
אזרחי הרפובליקה הסינית עם דרכון של הרפובליקה הסינית יכולים להיכנס ליוון מבלי להגיש בקשה לוויזה לכניסה לאזור שנגן. אזרחי יוון יכולים לנסוע ללא ויזה לשטחה של הרפובליקה הסינית. אזרחי הרפובליקה הסינית יכולים לנסוע ללא ויזה בתוך אזור שנגן. אזרחים יוונים המחזיקים בדרכון יכולים גם להיכנס לרפובליקה הסינית לגישה ללא ויזה עד 90 יום.

== יחסים כלכליים ==
בשנת 2017 יוון הייתה שותפת הסחר ה-73 בגודלה של הרפובליקה הסינית, השותפה ה-94 בגודלה ביבוא ושותפת הייצוא ה-58 בגודלה. בשנת 2016 יוון הייתה שותפת הסחר ה-69 בגודלה של הרפובליקה הסינית, השותפה ה-79 בגודלה ביבוא ושותפת הייצוא ה-62 בגודלה.

תחום השירותים הוא הענף החשוב ביותר ביוון בו מועסקות חברות טייוואניות. אין מפעלים טייוואניים ביוון, לעומת צ'כיה או הונגריה, עלות הייצור יקרה יותר ואין לה שום יתרון תחרותי על פני מדינות אחרות. Acer, HTC ו-Tech הבריאות ג'ונסון פעילים ביוון. D-Link מעסיקה צוות תמיכה טכנית. כמה נציגים טייוואנים אחרים התיישבו ביוון ועסקו בחברות סחר, סחר בתכשיטים וסוכנויות נסיעות. הם הקימו את אגודת הידידות ההלנית-סינית יחד עם המקומיים.
יחסי הולנד–פינלנד

שגרירות הולנד בהלסינקי
יחסי הולנד–פינלנד הם יחסי החוץ בין הולנד לפינלנד.

== סקירה כללית ==
הולנד הכירה בעצמאות פינלנד ב-28 בינואר 1918. היחסים הדיפלומטיים בין המדינות כוננו ב-18 באוגוסט 1918. שתי המדינות חברות מלאות באיחוד האירופי.

== נציגויות דיפלומטיות ==
* הולנד מחזיקה בפינלנד שגרירות בהלסינקי וקונסוליות בקואופיו, מרייהאמן, אואולו, רובניימי, טמפרה, טורקו ובוואסה.
* פינלנד מחזיקה בהולנד שגרירות בהאג, קונסוליית כבוד באמסטרדם וקונסוליות כבוד אחרות ברוטרדם וטרנאוזן.

== קישורים חיצוניים ==

== הערות שוליים ==
סעיד בן זיד

סעיד בן זיד (בערבית: سعيد بن زيد) היה אחד מהצחאבה – בני לוויית מוחמד<ref></ref>, ואחד מהעשרה שהובטח להם גן עדן<ref></ref>. כמו כן, בתקופת שלטונו של מועאויה הראשון, היה סעיד מושל כופה.

== משפחה ==
סעיד מתואר כאדם גבוה, כהה עור ושעיר.
* אביו: זיְד בן עמרו בן נֻפיל בן עבד אל-עֻזּא בן ריאח בן עבדאללה בן קֻרט בן רזאח בן עדי (אבי חמולת 'בנו עדי') בן כּעב בן לוַּי בן גאלב בן פהר (אבי שבט קורייש) בן מאלכּ בן אל-נדר בן כּנאנה בן ח'זימה בן מדרכּה בן אליאס בן מדר בן נזאר בן מעד בן עדנאן.
** זיְד הוא בן דוד שני של הח'ליפה השני – עומר בן אל-ח'טאב בן נֻפיל. עמרו (אביו של זיְד) היה הבן הבכיר, וירש את אשתו של נֻפיל ואת סמכותו על שאר הבנים כמקובל בתקופה הקדם-אסלאמית.
**זיְד היה תושב מכה ונרצח בשנת 605.
* אמו: פאטמה בנת בעג'ה בן אומיה בן ח'וַּילד בן ח'אלד בן אל-מעמר בן חיאן בן גָנם בן מֻליח, משבט ח'זעה.
*אחותו: עאתִּכה הייתה אחותו מאב (אמה היא אֻם כֻּרז בנת אל-חדרמי). היא התאסלמה בגיל צעיר, ונישאה לעבדאללה אבן אבי בכר. לאחר מותו נישאה לעומר בן אל-ח'טאב.

=== נשותיו וצאצאיו ===

== מותו ==
סעיד נפטר בשנת 671, באל-עקיק (אנ')<ref></ref>.

== ראו גם ==

* אבו בכר
* עומר בן אל-ח'טאב
* עות'מאן בן עפאן
* עלי בן אבי טאלב

==קישורים חיצוניים==

== הערות שוליים ==

קטגוריה:צחאבה
שמורת עין נימפית

שמורת עין נימפית היא שמורת טבע, הממוקמת ליד כפר מסריק שהוכרזה בעיקר כדי להגן על צב רך מצוי שכבר לא נצפה במקום במשך זמן רב. 

==תולדות השמורה==
המעין בשמורה, שנקרא אז עין עפיה, היה יעד למטיילים חובבי טבע עוד בשנות ה-30 בימי המנדט הבריטי. במאי 1956 נכללה השמורה בתוכנית להכרזה על 50 שמורות טבע בישראל שהציג המדור להגנת הטבע בשיתוף עם אגף התכנון במשרד הפנים והחברה להגנת הטבע. בשנת 1960, השמורה הייתה אחת ממספר שמורות בודדות שהוכרו בחוק עוד בטרם חוקק חוק שמורות הטבע. מסביבות 1960 החלו להגיע למקום טיולים של החברה להגנת הטבע. בשנת 1962 עלתה תוכנית להסדיר את המקום לרחצה לנופשים. השמורה הוכרזה על פי החוק החדש בשנת 1968. באותה שנה, בגלל שאיבת מים מוגברת מהמעיינות לצורכי חקלאות, בריכות דגים ותעשייה, ירד מפלס מי התהום והבריכה הייתה הסכנת חיסול. על כן הוצע להקים מערכת הזנת מים לבריכה כדי להציל את החי והצומח בשמורה. במאי 1972 פורסם שהזיהום ממפעלי הסביבה הגיע אל השמורה. בסוף שנות ה-70 נעשו פעולות נוספות להגנה על השמורה.

בשנת 2018 החלו לשקם את השמורה באמצעות פרויקטים שונים. באוקטובר 2019 רשות הטבע והגנים הכריזה על כריתת עצי האקליפטוס, על מנת לשמור על המערכת האקולוגית הקיימת.

==תיאור השמורה==
שטח השמורה הוא כ-62 דונם. בשטח השמורה עובר נחל נעמן ונמצא בו מעיין ובריכה. המעיין נקרא עין נימפית ובעבר נודע כעין עפיה. השמורה מסומנת במפה מספר 2 של הוועדה לשבילי ישראל.

המקום תואר בשנת 1962:
:"עין נימפית נמצאת מזרחית מבית החרושת "נעמן", בין חורשת אקליפטוס לבריכות דגים. על פני כארבעה דונמים נובע המעין, כנראה מסלע שעומקו כ־400 מטר. אך בגלל עובייה של האדמה וכבול־הביצות, מפוזרת הנביעה. המים זורמים לתוך בריכת אגם טבעית, ממנה שואבים אותם לבריכות הדגים. הם מלוחים ואינם טובים להשקיה. בתוך הבריכה וסביבה צמחי ביצה שכמעט נכחדו מן הארץ אחרי חיסול הביצות. כאן תמצא סם הכלב, את הנימפה הכחולה, בפי העם שושנת המים הכחולה, ואת שושנת המים הצהובה, ששמה האמיתי נופר. באגם הקטן יש בעלי חיים ודגים לרוב, מזונם של צבי־המים הגדולים, לסוגיהם. ריבוים הטבעי קשה בגלל שטח המחיה הקטן. במקום מעטים היתושים ונראה שזה מקור שמו: עין עפיה, מעין הבריאות. צפורים מיוחדות אין כאן, בגלל השטח הקטן יחסית של הביצה ובריכת המעין."

== הערות שוליים ==

קטגוריה:כפר מסריק
קטגוריה:עמק זבולון: שמורות טבע
מקלארן ארטורה

מקלארן ארטורה (באנגלית: McLaren Artura) היא מכונית ספורט עם מנוע היברידי נטען במרכב קופה, שמיוצרת על ידי מקלארן אוטומוטיב מקיץ 2021, היא הוצגה ב-17 בפברואר 2021. המנוע V8 המצוי ברכבי מקלארן הוחלף במנוע V6.
== מפרט טכני ==
הארטורה כוללת שני מנועים, אחד מנוע בנזין V6 צילנדרים טווין טורבו בנפח 2,993 סמ"ק המספק כ-585 כוחות סוס ב-7,500 סיבובים לדקה, והשני הוא מנוע חשמלי המספק 95 כוחות סוס. שני המנועים יוצרים יחד הספק מרבי של 680 כוחות סוס ב-7,500 סיבובים לדקה ומומנט מרבי של 73.4 קילוגרם ב-2,250 סיבובים לדקה.

תיבת הילוכים כפולת מצמדים בעלת שמונה הילוכים. המכונית מאיצה מ-0 ל-100 קילומטרים לשעה בתוך 3.0 שניות ומגיעה למהירות מרבית של 330 קילומטרים לשעה.

== גלריה ==
<gallery widths="220" heights="135">
קובץ:2021 McLaren Artura (1).jpg|מבט לצד
קובץ:McLaren Artura Milano.jpg|מבט לפגוש הקדמי
</gallery>

== קישורים חיצוניים ==

* 

== הערות שוליים ==

ארטורה
קטגוריה:מכוניות היברידיות
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2021
קטגוריה:כלי רכב המורכבים בבריטניה
ג'נבאי קונקט

דגם Brilliance Konect שנת 2020
ג'נבאי קונקט (באנגלית: Jinbei Konect, קרוי גם: Jinbei Guanjing, ו-Brilliance Konect) הוא קרוסאובר מתוצרת יצרנית הרכב הסינית Jinbei (בסינית: 華頌) אשר מיוצר משנת 2018 ועד היום בסין.

Jinbei הוקמה בשותפות מיזם משותף בין Brilliance Auto (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.

=="ג'נבאי קונקט"==
* דגמים: 1.5 קלאסי, 1.5 לוקסוס, 1.6 קלאסי, 1.6 לוקסוס.
* 5 דלתות.
* מנוע קדמי.
* מנועי בנזין: 1.6 ליטר, 1.5 ליטר (מגדש טורבו).
* סוג הנעה: הנעה קדמית.
* מחיר היחידה נע בין 75,900–102,900 רנמינבי (שנת 2020, בסין).
* בשנת 2019 שווקו בסין 2,479 יחידות ובשנת 2020 שווקו בסין 1,277 יחידות.
* דגם "Brilliance Konect" מיוצא לצ'ילה.

==ראו גם==
* ג'נבאי 750
* Jinbei F50
* ג'נבאי גרנסה
* ג'נבאי האקסינג X30
* ג'נבאי האקסינג A7

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-2018
קטגוריה:כלי רכב המיוצרים בסין
קטגוריה:קרוסאובר
תאודורה מתפרעת

תאודורה מתפרעת (באנגלית: Theodora Goes Wild) הוא סרט קולנוע אמריקאי מסוגת קומדיה מטורפת משנת 1936, בבימויו של ריצ'רד בולסלבסקי, עם איירין דאן ומלווין דאגלס בתפקידים הראשיים.

העלילה היא על בחורה בעיירה שמרנית שמפרסמת ספרים נועזים מבחינה מינית, בשם עט הידוע רק לה ומו"ל שלה. זו הקומדיה הראשונה של איירין דאן שעד אז שיחקה בתפקידים דרמטיים. היא הייתה מועמדת לפרס אוסקר לשחקנית הטובה ביותר. אוטו מאייר היה מועמד לפרס אוסקר לעריכה הטובה ביותר.

==תקציר העלילה==
תאודורה לין (איירין דאן) היא מורה בת 24 בעיירה לינצ'פילד בקונטיקט. היא גדלה מגיל שלוש אצל דודותיה הרווקות ומשמשת גם כנגנית עוגב בכנסייה. לכאורה בחורה צנועה וחסודה אך בתוכה יש אופי מתמרד. היא כתבה את הספר "החוטאים" תחת שם העט קרולין אדמס. הספר מלא בתיאורים מיניים ארוטיים והתפרסם בכל ארצות הברית. בעל העיתון המקומי, ג'אד ווטרברי (תומאס מיטשל) החל לפרסם אותו בהמשכים מה שהעלה את חמתן של הנשים החסודות בחוג לספרות בראשותה של רבקה פרי (ספרינג ברינגטון). הן מאלצות אותו להפסיק לפרסם את הספר או שיחרימו את העיתון והוא נכנע מחוסר ברירה.

רק המו"ל שלה יודע מי היא באמת. היא נוסעת אליו לניו יורק ובמשרדו היא נפגשת עם המאייר של הספר, מייקל גראנט (מלווין דאגלס), שמתחיל לחזר אחריה וכמעט מצליח אבל ברגע אחרון היא בורחת ממנו וחוזרת ללינצ'פילד.

מייקל מגיע ללינצ'פילד ומתחיל לחזר אחריה בשקדנות. הם יוצאים לאכול דובדבנים בטבע ולדוג דגים והיא מתאהבת בו. כשהוא מרגיש שהיא מאוהבת, הוא משאיר לה מכתב פרידה וחוזר לניו יורק.

תאודורה מגיעה לדירתו בניו יורק ואז מתברר לה שמייקל נשוי/פרוד מאשתו אגנס (לאונה מריקל) אביו ג'ון (הנרי קולקר) הוא סגן המושל והוא רוצה להימנע משערורייה ומציע לתאודורה לחכות שנתיים עד שאביו יסיים את תפקידו. תאודורה מסרבת ומשנה טקטיקה ולהתפרע. היא הופכה לדוגמנית ומגלה לכולם שהיא הסופרת קרולין אדמס שכתבה את רב המכר הלוהט והופכת לידוענית.

לנשף עם המושל היא מתגנבת, פוגשת את מייקל ומתווכחת אתו והם לרגע מתחבקים לנוכח מצלמות העיתונאים. הדבר מתפרסם בעיתונים ואגנס תובעת גט ממייקל, כעת הוא חפשי.

תאודורה חוזרת ללינצ'פילד וכל העיירה מקבלת אותה בשמחה. בבית מחכה לה מייקל ומפתיע אותה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|איירין דאן
|תאודורה לין/קרולין אדמס
|
|-
|מלווין דאגלס
|מייקל גראנט
|
|-
|תומאס מיטשל
|ג'אד ווטרברי
|בעל עיתון
|-
|ספרינג ברינגטון
|רבקה פרי
|
|-
|הנרי קולקר
|ג'ון גרנט
|אביו של מייקל
|-
|לאונה מריקל
|אגנס גרנט
|פרודתו של מייקל
|}

==קישורים חיצוניים==

* [https://www.tcm.com/tcmdb/title/3797/theodora-goes-wild#overview תאודורה מתפרעת], באתר TCM
* [https://www.youtube.com/watch?v=a055jv768NQ&list=PLB9RcyS2x32jJ7cy547wobeHdm_jOLlWS סצנת אכילת הדובדבנים והדיג], באתר יוטיוב
* [https://www.youtube.com/watch?v=CpAM0KUnMwo&list=PLWOqyeh4oJJVblC91cI2Y9sLLHoHFB-Ah מלווין דאגלאס מנסה לכבוש את איירין דאן], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי קולומביה
קטגוריה:סרטי קומדיה מטורפת
קטגוריה:סרטים על סופרים
קטגוריה:סרטי שחור-לבן אמריקאיים
קטגוריה:סרטים אמריקאיים משנת 1936
קטגוריה:סרטי 1936
יוהאן וילהלם קורדס

יוהאן וילהלם קורדס (בגרמנית: Johann Wilhelm Cordes; 14 במרץ 1824 – 16 באוגוסט 1869) היה צייר גרמני.

== קורות חייו ==
קורדס הגיע ממשפחת סוחרים, אביו יוהאן קורדס (1782–1866) היה שותף בבית המסחר אמו אמילי כריסטיאן, לבית גרוטוף (1790–1849) הייתה בת כומר מקירשודר.<ref>Zweiter Museumsvortrag. In: Lübeckische Blätter. 43. Jahrgang, Nr. 50, 15. Dezember 1901, S. 628 f.</ref>

הוא למד בליבק עד גיל 14. אף שהיה אמור להמשיך במסורת המסחרית של המשפחה והתאמן כאיש עסקים, הוא פנה לציור כבר בגיל צעיר. הוא למד תחילה באקדמיה לאמנויות יפות בפראג, ולאחר מכן משנת 1842 באקדמיה לאמנות בדיסלדורף ואחר כך בפרנקפורט בהנהגת יאקוב בקר. בשנת 1848 השתתף בסקר שלזוויג-הולשטיין כמתנדב.<ref></ref>

הוא התמחה בציור נוף מציאותי שהרשים אותו בטיוליו. עם הנס גודה, אותו פגש בדיסלדורף, ערך שתי נסיעות לצפון המדינה בשנים 1851 ו-1853/54, שאת רשמיו הוא לכד בנופים נורדיים. הוא גם צייר נופי ים ותמונות חוף, בעיקר עם דמויות.

בסביבות 1856 חזר לליבק מדיסלדורף. בשנת 1859, על פי בקשתו של הדוכס הגדול קרל אלכסנדר פון ויימאר, הוא הגיע לויימאר. כאן הייתה התקופה הפורה והמצליחה ביותר שלו. הוא מונה לפרופסור בבית הספר לאמנות.

בשנת 1866 הוא השתתף במבצע צבאי בעקבות גדוד החי"ר אולדנבורג מס' 91 ואז חזר חולה לביתו.

הוא נפטר בשנת 1869 בליבק.

== יצירתו ==
יוהאן קורדס, הצייד הפראי
קורדס הכין בעצמו קטלוג של תמונותיו משנת 1854, שהכיל חמישים ערכים במותו. תערוכת תמונות ועבודתו הראשית המפורסמת ביותר, ״הצייד הפראי״, עליה עבד מאז 1856, בברלין משכה תשומת לב רבה. הציור המונומנטלי נרכש עבור כ-6,000 גילדן על ידי האספן הווינאי יאקוב גסל, ולאחר מותו בשנת 1871 נמכר עבור 9,750 גילדן במכירה פומבית של גאורג פלאך בשנת 1872.<ref>Georg Plach: Versteigerung der Grossen Gallerie und der übrigen Kunst-Sammlungen des Herrn F.J. Gsell, zu Wien. Wien 1872, Los 243, S. 59 mit handschriftlichem Vermerk über die Höhe des Zuschlags (Textarchiv – Internet Archive).</ref>

מלך פרוסיה רכש את הציור "הכבוד האחרון", "הספינה ההרוסה" נקנתה על ידי סנט פטרסבורג בשנת 1861. לקנייה נקשרה חברות כבוד באקדמיה הקיסרית הרוסית, אשר העניקה לו תואר אצולה אישית. הדוכס הגדול של אולדנבורג קנה גם כמה ציורים של קורדס לאוסף שלו.

== מורשתו ==
קורדס נפטר לא נשוי וללא ילדים. המורשת האמנותית שלו, שכללה 15 ציורים וכ־800 עבודות בצבעי שמן, צבעי מים ורישומים, עברה בירושה לידי אחיו, אמיל קורדס (1829–1900). הוא הוריש אותה למוזיאון ליבק.<ref>Otto Grautoff: Lübeck. Leipzig 1908, S. 116.</ref>

== גלריה ==
<gallery mode="packed" heights="180">
File:Behnhaus0803131847.jpg

File:Cordes-Goatherd.jpg

File:JW Cordes – Dänische Post.jpg

File:Datei-JohannWilhelmCordesOstseestrand1854.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1824
קטגוריה:גרמנים שנפטרו ב-1869
נפקור

נפקור (בהונגרית: Napkor) הוא כפר במחוז סבולץ'-סטמאר-ברג שבצפון־מזרח הונגריה. נכון לשנת 2021, בכפר מתגוררים 3,664 תושבים. 

==יהודי נפקור==
משפחה יהודית ראשונה התיישבה בנפקור במחצית הראשונה של המאה ה-18. אחריה החלו יהודים נוספים להתיישב בעיירה. הם עסקו במסחר, במלאכה ובחקלאות, ולשני יהודים היו אחוזות.

הקהילה היהודית התארגנה במחצית השנייה של המאה ה-18 ונסתפחה לקהילת נאג'קאלו. במקום היו בית כנסת, בית מדרש, "תלמוד תורה", חברה קדישא ובית קברות יהודי.

בשנת 1941 גויסו 30 יהודים מנפקור לעבודות כפייה. הם נשלחו לחזית אוקראינה לפינוי שדות מוקשים ורובם נספו.
באפריל 1944, כמה שבועות לאחר כניסת הצבא הגרמני להונגריה, הועברו יהודי נפקור לנירג'האזה, שם שהו כמה שבועות בתנאים קשים ולאחר מכן הועברו בקרונות רכבת למחנה ההשמדה אושוויץ.

אחרי המלחמה חזרו לעיירה 15 ניצולים, אך חיי הקהילה כבר לא נתחדשו.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|31
|
|-
|1880
|87
|1,575
|-
|1910
|131
|
|-
|1920
|129
|
|-
|1930
|206
|
|-
|1941
|185
|3,584
|-
|}

==קישורים חיצוניים==

* 
* [https://dbs.bh.org.il/he/אפאגי/מקום קהילת נפקור], באתר בית התפוצות
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
יחסי הונג קונג – יוון

יחסי הונג קונג–יוון הם יחסי החוץ בין הונג קונג ויוון.

== סקירה כללית ==
הייצוג הראשון של יוון בהונג קונג הוקם כקונסוליית כבוד בשנת 1946, עם מינויו של מר סדריק בלייקר לקונסול הכבוד. בשנת 1960 שודרגה קונסוליית הכבוד לקונסוליית הכבוד הכללית והיא פעלה תחת מעמד זה עד 1996, אז שודרגה המשלחת לקונסוליה מן המניין.

סמכות השיפוט של הקונסוליה הכללית כוללת את האזורים המינהליים המיוחדים של הונג קונג ומקאו.

== קישורים חיצוניים ==

== הערות שוליים ==
חול לבן

"חול לבן" היא טרילוגיית רומנים גרפים מסוגת הפנטזיה, שנכתבה על ידי הסופר ברנדון סנדרסון וריק הוסקין, עם ציורים מאת ג'וליוס גופז ופריץ קאסאס. החלק הראשון של הטרילוגיה, "White Sand Volume I", פורסם ב־28 ביוני 2016. החלק השני פורסם ב-20 בפברואר 2018. החלק השלישי והאחרון פורסם ב-18 בספטמבר 2019.<ref name="3rd"></ref>

סנדרסון מתכנן לפרסם את "חול לבן" בגרסת רומן ב-דצמבר 2025.<ref></ref>

== עלילה ==
הרומנים הגרפיים מתרחשים ביקום הקוסמיר בו מתרחשים גם ספרים נוספים של סנדרסון.<ref name="BC"></ref>

הסדרה מתרחשת בעולם מדברי המכונה טאלדיין שלתושביו הכוח להשתמש בקסם כדי לשלוט בתנועת החול. שם איש צעיר בשם קנטון מתאמן כדי להפוך לאדון חול. בעקבות התקפת פתע בה נהרגים רבים מאדוני החול ואביו, על קנטון לקחת אחריות על מסדר אדוני החול ולגלות מי בגד בהם.

בכרך 2, קנטון מנסה לנהל משא ומתן עם שליטי "dayside" תוך כדי שמתנקשים מנסים להרוג אותו. הוא יוצר ברית עם קריס, שהיא מה- "darkside" של העולם והיא מנסה להבין את הקסם של אדוני החול.

בכרך 3, קנטון מנסה לשמור על אדוני החול ביחד. קנטון מגלה את האמת מאחורי המארב שהרג את אביו ואת מרבית אדוני החול.

== פרסום ==
הכרך הראשון בסדרה פורסם ביוני 2016 והגיע למקום השני ברומן הגרפי "ניו יורק טיימס".<ref name="CB"></ref> בפרסי הדרקון לשנת 2018 זכה הכרך הראשון בפרס הגרפי הטוב ביותר.<ref></ref>
{| class="wikitable"
|+
!#
! כותרת
! עמודים
! תאריך הוצאה
! ISBN בכריכה
|-
| 1
|"White Sand Volume I"
| 160
| 28 ביוני 2016
|
|-
| 2
| "White Sand Volume II"
| 160
| 20 בפברואר 2018
|
|-
| 3
| "White Sand Volume III"
| 160
| 18 בספטמבר 2019
|
|}

==הערות שוליים==

קטגוריה:ספרי 2016
קטגוריה:רומנים גרפיים
קטגוריה:ספרי ברנדון סנדרסון
קטגוריה:סדרות ספרי פנטזיה
JuiceWRLD 9 9 9

JuiceWRLD 9 9 9 הוא המיני-אלבום השלישי של הראפר, הזמר והפזמונאי האמריקאי ג'וס וורלד (והחמישי במספר כולל המיני-אלבומים שיצאו גם תחת שם הבמה JuiceTheKidd). המיני-אלבום יצא לאור ב-15 ביוני 2017<ref></ref> בסאונדקלאוד וב-14 במרץ 2018, לאחר חתימתו של ג'וס ב-Grade A, פורסם המיני-אלבום גם ביוטיוב. מתוך המיני-אלבום התפרסם השיר "Lucid Dreams", שלימים הפך לשיר המושמע ביותר של ג'וס וורלד. לאחר שהשיר "Let Me Know (I Wonder Why Freestyle)" צבר תאוצה בטיקטוק, ב-7 בדצמבר 2019 עלה השיר לספוטיפיי<ref></ref>.

== רקע ==
ב-15 ביוני 2017 פרסם לראשונה ג'וס וורלד את מיני-אלבום 9 9 9 בהוצאה עצמאית<ref></ref>, וב-14 במרץ, לאחר חתימתו של ג'וס ב-Grade A, פורסם המיני-אלבום גם ביוטיוב<ref></ref>. השירים "Lucid Dreams" ו-"Sticks & Stones" מתוך המיני-אלבום הופיעו גם באלבום האולפן הראשון של ג'וס, Goodbye & Good Riddance; כאשר "Sticks & Stones" שונה לשם "Hurt Me".

== רשימת רצועות ==

=== סימפולים ===
* השיר "Lucid Dreams" מכיל הדגמה של השיר "Shape of My Heart" של סטינג.
* השיר "Let Me Know (I Wonder Why)" מכיל הדגמה של השיר "Flower" של Lapalux<ref></ref>.

==הערות שוליים==

קטגוריה:אלבומי ג'וס וורלד
קטגוריה:מיני-אלבומים מ-2017
גלית ורטהיים

גלית ורטהיים היא מאפרת ישראלית. מייסדת ומנהלת בעבר את בית הספר לאיפור "איל מיקיאג'" בישראל.

==ביוגרפיה==
גלית ורטהיים גדלה בכפר סבא ולמדה בתיכון כצנלסון. מגיל צעיר התעניינה בתחום האמנות, היא החלה את דרכה כדוגמנית והייתה מיוצגת בסוכנות "אימג", בעבודתה בעסקי האופנה נחשפה לתחום של האיפור המקצועי כמאופרת, היא החלה לעבוד כמאפרת בשיתוף עם הצלם רון קדמי.

היא יצרה קשר עם חברת האיפור האמריקאית "איל מיקיאג'" שמוצריה היו אהובים עליה ובכך הקימה ב-1996 ביחד עם בעלה את הסניף הישראלי של החברה, החברה מחזיקה ארבע מכללות המהוות מוסדות לימוד לתחום האיפור והקוסמטיקה.

היא איפרה את יצחק רבין עבור הראיון ב-CNN עקב זכייתו בפרס נובל.

היא עבדה בשיתוף עם תחרות מלכת היופי של ישראל, שמה הייתה אחראית על האיפור והסטיילינג של המתמודדות בתחרות, בנוסף שימשה גם כשופטת בתחרות.

היא נשואה לחנוך רידר ולה שני ילדים והם מתגוררים במושב מכמורת.

==קישורים חיצוניים==

* 
* 

קטגוריה:מאפרות ישראליות
קטגוריה:דוגמניות ישראליות
קטגוריה:דוגמנים ישראלים
קטגוריה:מכמורת: אישים
קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ספרות ומהפכה

ספרות ומהפכה (ברוסית: Литература и революция) היא יצירה קלאסית של ביקורת ספרותית מנקודת מבט מרקסיסטית, שכתב לאון טרוצקי בשנת 1924. על ידי דיון במגמות הספרותיות השונות שהיו ברוסיה בין המהפכות של 1905 ל־1917, ניתח טרוצקי את הכוחות הקונקרטיים בחברה, נאורים וגם ריאקציוניים, שעזרו לעצב את תודעתם של סופרים באותה תקופה.

בספר טרוצקי גם הסביר כי מאז שחר הציוויליזציה אמנות תמיד נשאה את חותמת המעמד השליט והיא הייתה בעיקר כלי המבטא את טעמו ואת רגישותו. עם זאת, הוא המשיך וטען כנגד המסקנה הברורה לכאורה, שלאחר מהפכה פרולטרית הפרולטריון כמעמד שלטוני צריך, אם כן, לשאוף ליצור אמנות פרולטרית משלו כפי שחשבו באותה תקופה.

כדי להמחיש זאת הוא מציין כי לבורגנות כמעמד היו זמן ומשאבים לגבש דרך תרבותית משלה לפני המהפכות הבורגניות באירופה במאה ה-19, בעוד שמעמד הפרולטריון אינו משולל רק על ידי תרבות בחברה, אלא בעיקר על ידי אמצעים חומריים להשיג אותה. לכן, בניגוד למהפכות קודמות בהיסטוריה, הפרולטריון לוקח את הכוח לא להתקין את עצמו כמעמד שלטוני לנצח, ומכאן ליצור תרבות מובחנת משלו אבל חברה שבה קיומם של מעמדות הוא בלתי אפשרי באופן מהותי. לכן המשימה של הפרולטריון בשלטון, ביחס לאמנות לאחר שדאגה לצרכים הדוחקים יותר של חיי היומיום (רוסיה הייתה מדינה נחשלת ושסועת-מלחמה), היא להטמיע את כל ההישגים התרבותיים של העבר ולהניח את היסודות לתרבות חסרת-מעמדות לחלוטין ואנושית ואמנות בעתיד. ההוכחה של טרוצקי לגבהים שבני האדם יכולים להגיע אליהם ברגע שמוטלות רצועות הדיכוי, מומחשת בציטוט הבא מהספר:

== לקריאה נוספת ==
* Борев Ю. [http://www.e-reading.club/chapter.php/1046845/1/Trockiy_-_Literatura_i_revolyuciya._Pechataetsya_po_izd._1923_g..html Эстетика Троцкого] (ברוסית) // Литература и революция / Л. טרוצקי. - печатается по изд. 1923 г. - מ .: פוליטיזדה, 1991. - 399 с. - .
* [https://www.jstor.org/stable/20100579 הדיאלקטיקה של טרוצקי] תאצ'ר // מחקרים במחשבה הסובייטית. - 1991. - מרץ (כרך 41, גיליון 2). - עמ' 127—144.

== קישורים חיצוניים ==
* "[http://www.marxists.org/archive/trotsky/1924/lit_revo/index.htm ספרות ומהפכה]" באתר "Marxists Internet Archive", בתרגומה של רוז סטרונסקי לורווין

קטגוריה:ביקורת ספרותית
גבזה

גבזה (בטורקית: Gebze) היא עיר בנפת קוג'אלי במחוז מרמרה שבצפון-מערב טורקיה. לפי אומדן רשמי משנת 2022 אוכלוסייתה מנתה 407,019 תושבים והיא העיר המאוכלסת ביותר בנפה.

==גאוגרפיה==
גבזה משתרעת על פני 423 ק"מ והיא מרוחקת 41 ק"מ צפון-מערבית לבירת הנפה איזמיט ו-47 ק"מ דרום-מזרחית למרכז איסטנבול. העיר שוכנת על שפת ים מרמרה והיא העיר המערבית ביותר בנפה. היא גובלת עם הרשויות המקומיות דילובאסי מדרום-מזרח, קרפז ממזרח, דארג'ה וצ'אירובה ממערב ועם הרשויות שילה מצפון, פנדיק וטוזלה השייכות לנפת איסטנבול.

==כלכלה==
בעיר ממוקם מרכז של חברה Togg שמייצרת מכוניות חשמליות.

==ערים תאומות==
* 
* 
* 
* 
* 
* 
* 
* 
* 

==קישורים חיצוניים==

* 

==הערות שוליים==

קטגוריה:טורקיה: ערים
עבדאללה אבן ג'חש

עבדאללה אבן ג'חש (בערבית: عَبْد ٱلله ابْن جَحْش, 586 – 625) היה מהצחאבה, גיסו של הנביא מוחמד<ref></ref>, ואחיה של זינב בנת ג'חש.

== משפחתו ==
אביו היה ג'חש בן ריאב, ואמו הייתה אומיימה בנת עבד אל-מוטליב. אחיו היו אבו אחמד בן ג'חש ועוביידאללה בן ג'חש, אחיותיו היו זינב בנת ג'חש חמנה בנת ג'חש, וחביבה בנת ג'חש. אשתו הייתה פאטימה בנת אבי חובייש, ובנו היה מוחמד אבן עבדאללה בן ג'חש.

== מותו ==
עבדאללה אבן ג'חש נהרג בקרב אוחוד<ref></ref>, על ידי אל-אח'נס בן שריק בן עמרו.

== ראו גם ==

* אבו בכר
* עומר בן אל-ח'טאב

== הערות שוליים ==

קטגוריה:צחאבה
קטגוריה:ילידי 586
קטגוריה:נפטרים ב-625
לאסלו גרג

לאסלו גרג<ref>Külföldön, Hollywoodban is a László Görög ékezetes formát használta, amiből tipográfiai okokból lett Laszlo Gorog, Laslo Gorog. A Laszlo Gordg forma az 1955-ös The Time of Day című filmben feltehetően csupán elírás, nem névváltozat, bár tévedésből névváltozatként jelenik meg egyes forrásokban</ref> (במקור גוטמן, בהונגרית: Görög László; נירג'האזה, 30 בספטמבר 1903 – לוס אנג'לס, 24 ביולי 1997) היה עיתונאי יהודי-הונגרי, סופר ספרות זולה, תסריטאי בהוליווד, ארצות הברית.

== ביוגרפיה ==
לאסלו גרג נולד במשפחה יהודית. שם משפחת אמו לפני נישואיה היה פרייס (Preisz). גרג עבד כעיתונאי בבודפשט. אך רבים מהרומנים הקצרים שלו הופיעו באותה העת בסדרת הספרים "רומני הכרך" (Világvárosi Regények). סדרת "רומני הכרך" שיצאו לאור בין השנים 1932–1942 הייתה אחת הסדרות הטובות ביותר של רומני הספרות הזולה בהונגריה בין שתי מלחמות העולם.

הוא היגר תחילה לארץ ישראל, לא התאקלם והמשיך לאחר מכן בשנת 1939 לארצות הברית. שם עבד כתסריטאי בהוליווד משנת 1942. גרג כתב תסריטים לסרטים ולאחר מכן לסרטי טלוויזיה ולסדרות. בתחילה, עד שנת 1946, קיבל מדי פעם מטלות מחברות הפקה שונות. תסריט ההצלחה הראשון שלו היה לסרטו של הבמאי ז'וליאן דוביבייה (Julien Duvivier) בשם Tales of Manhattan בשנת 1942. בשנת 1945, כתסריטאי משותף של הסרט "הרומנים של סוזן", (The Affairs of Susan) עם השחקנית ג'ואן פונטיין הוא היה מועמד לאוסקר בקטגוריית הסיפור הטוב ביותר. משנת 1953 עבד בעיקר כתסריטאי עבור הפקות טלוויזיה אמריקאיות. אשתו הייתה הלן, סבתו מצד אמו של השחקן האמריקאי אדם קרולה.

== ספריו בסדרת רומני הכרך ==
<div class="mw-content-ltr">

== תסריטיו (מבחר קצר) ==
<div class="mw-content-ltr">

== קישורים חיצוניים ==

* 

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:תסריטאים יהודים אמריקאים
קטגוריה:הונגרים שנולדו ב-1903
קטגוריה:אמריקאים שנולדו ב-1903
קטגוריה:הונגרים שנפטרו ב-1997
קטגוריה:אמריקאים שנפטרו ב-1997
דורון אשכנזי

דורון אשכנזי (נולד ב-1958) הוא מעצב אופנה ישראלי.

==ביוגרפיה==
דורון גדל בראשון לציון ולו שני אחים, אחרי השירות הצבאי בגרעין נח"ל עבד במחלקת התפאורה והתלבושות של תיאטרון הבימה, למד אמנות באקדמיית "דל ארטה" בפירנצה ואחרי כן התמחה בחייטות באיטליה. הוא עוסק בבגדי גברים ובחליפות חתן, ב-1989 הוציא את הקולקציה הראשונה שלו והקים מותג אופנה הנושא את שמו.

סגנונו העיצובי הוא בעיקר "Casually Tailored" המשלב סגנון קלאסי ומודרני. דורון מגדיר את סגנונו העיצובי כ״חייטות אורבנית״.

על התלבושות שעיצב עבור סרטי קולנוע הוא היה מועמד מספר פעמים לפרס אופיר לעיצוב התלבושות הטוב ביותר וזכה בפרס ב-2007 עבור הסרט "ביקור התזמורת".

בנוסף לקולנוע הוא עוסק בעיצוב תלבושות לתיאטרון, ולמופעי תרבות כמו מוזיקה ומחול, הוא עבד בשיתוף עם תיאטרון חיפה.

ב-2021 היה מועמד בטקס פרסי אופיר לעיצוב התלבושות הטוב ביותר לסרט "ויהי בוקר".

הוא יצר בגדים עבור להקת "טיפקס" ואסף אבידן. בין הדוגמנים שדגמנו עבור דורון אשכנזי נמנים יובל סגל, גל יפת, לירון לבו ועידו תדמור.

הוא מלמד אופנה בבצלאל.

לדורון סטודיו בתל אביב.

נשוי לרחל ולהם שתי בנות ובן.

==קישורים חיצוניים==

* 

* 
* 
* 

==הערות שוליים==

קטגוריה:מעצבי אופנה ישראלים
קטגוריה:זוכי פרס אופיר: עיצוב תלבושות
קטגוריה:חברי גרעיני נח"ל
קטגוריה:ישראלים שנולדו ב-1958
מגדל פוסאן

מגדל פוסאן הוא מגדל המתנשא לגובה של 120 מטר, וממוקם בפארק יונגדוסאן (Yongdusan Park, אנ'), הממוקם ביונג-גו (Jung-gu ,אנ'), פוסאן, דרום קוריאה.

המגדל נבנה בשנת 1973, והוא משמש רק למטרות בידור ופנאי. העובדה, שלא מותקן בו כל ציוד שידור, מייחדת את המגדל ממגדלים רבים אחרים עם מרפסות תצפית, והבנויים בעיקר כמגדלי טלוויזיה ורדיו. סיפון התצפית כולל נוף פנורמי ובית קפה קטן, והוא נגיש רק בשעות העבודה באמצעות שתי מעליות מהירות. בסיס המגדל מקושר עם כמה גלריות וחנויות מזכרות. המגדל מוזכר בדרך כלל במדריכי התיירים כמקום טוב להשקיף על נמל העיר .<ref>[http://www.lonelyplanet.com/south-korea/gyeongsangnam-do/busan/sights/architecture/busan-tower Lonely Planet. Busan Tower]</ref>

== גלריה ==
<gallery perrow="4">
קובץ:Inside of Busan Tower.jpg|תמונה מסיפון התצפית
קובץ:Busan City View, from Busan Tower, October 2019 03.jpg|תמונת העיר בלילה מהמגדל
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אסיה: מגדלים
קטגוריה:קוריאה הדרומית: מבנים
אז'ן דיקר

אז'ן דיקר (בגרמנית: Eugen Dücker; 29 בינואר / 10 בפברואר 1841 – 6 בדצמבר 1916) היה צייר גרמני-רוסי מבית הספר לציור בדיסלדורף.

== ביוגרפיה ==
אז'ן דיקר היה בנם של הנגר אדוארד דיקר (1813–1886) ואשתו אמאלי, לבית פישר (1810–1880). אחותו ותלמידתו הייתה הציירת מאריה דיקר. הם הגיעו ממשפחה גרמנית-בלטית מאזור הים הבלטי.<ref></ref>

הוא קיבל שיעורי רישום ראשונים מהשרטט והליטוגרף פרידריך סיגיסמונד שטרן (Friedrich Sigismund Stern) .

בין השנים 1858–1862 הוא למד באקדמיה בסנט פטרסבורג, שם למד לראשונה פיסול אצל דייוויד ינסן (1816–1902) ואז פנה לציור נוף.

הוא סייר באירופה במענק נסיעות של שש שנים. הוא נסע לקרלסרוהה, שם לקח שיעורים מקרל פרידריך לסינג ולמינכן. בשנת 1864 התיישב בדיסלדורף ובשנת 1872 הוא החליף את אוסולד אשנבאך כמורה לציור נוף באקדמיה לאמנות בדיסלדורף ונשאר שם במשך 44 שנים.

ב־14 באפריל 1874 הוא נישא לרגינה שנאלוך בדיסלדורף. ב־1879/80 שהה במושבת הציירים בהסן. <ref></ref>

בנסיעות לימודיות הוא ביקר בהולנד, בלגיה, צרפת ואיטליה.

לציוריו דיקר העדיף את הנוף הצפוני של גרמניה, במיוחד את הים הצפוני והבלטי. שם שהה לעיתים קרובות עם חברו קרל אירמר והתלמידים בכיתת הציור שלו. מרבית תמונותיו מראות את הים מהחוף. בשל ריבוי הסטודנטים שהלכו בעקבותיו בתפיסת האמנות הנטורליסטית שלו, דיקר נחשב למייסד "סגנון דיקר" בציור הנוף של דיסלדורף. <ref>Bettina Baumgärtel: Die „Dücker-Linie“. In: Bettina Baumgärtel (Hrsg.): Die Düsseldorfer Malerschule und ihre internationale Ausstrahlung 1819–1918. Michael Imhof Verlag, Petersberg 2011, , Band 2, S. 463 ff.</ref>

דיקר היה חבר באקדמיות לאמנות בסנט פטרסבורג, ברלין, סטוקהולם ואגודות צבעי המים בסנט פטרסבורג, וינה ובריסל, וכן היה חבר באיגוד אמני דיסלדורף, אגודת האמנים של דיסלדורף מלכסטן ומועדון התחריט של דיסלדורף.

== גלריה ==
<gallery mode="packed" heights="180">
File:Ducker Katwijks vissersvolk.jpg

File:Eugen Dücker - Aufliegende Boote am Strand.jpg

File:Dücker Krabbenfischer am Ostseestrand.jpg

File:Eugen Dücker Selbstporträt an der Ostsee.jpg

File:Kerk bij Katwijk.png

File:Tee külasse.jpg

File:Eugen Dücker Küstenlandschaft.jpg
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1841
קטגוריה:גרמנים שנפטרו ב-1916